โรงเรียนสารคามพิทยาคม

**โรงเรียนสารคามพิทยาคม** () ก่อตั้งขึ้นเมื่อวันที่ 10 กรกฎาคม พ.ศ. 2456 ซึ่งตั้งอยู่ที่เขตเทศบาลเมืองมหาสารคาม ตำบลตลาด อำเภอเมืองมหาสารคาม จังหวัดมหาสารคาม  เป็นโรงเรียนระดับมัธยมศึกษาขนาดใหญ่ พิเศษ สังกัดสำนักงานเขตพื้นที่การศึกษามัธยมศึกษามหาสารคาม กระทรวงศึกษาธิการ ตั้งอยู่ที่ถนนนครสวรรค์ เทศบาลเมืองมหาสารคาม ตำบลตลาด อำเภอเมืองมหาสารคาม จังหวัดมหาสารคาม 

โรงเรียนสารคามพิทยาคม มีบริเวณพื้นที่ทั้งหมด 36 ไร่ 2 งาน เดิมเปิดสอนเฉพาะนักเรียนชายในระดับมัธยมศึกษาตอนต้น ส่วนระดับมัธยมศึกษาตอนปลาย รับทั้งนักเรียนหญิงและนักเรียนชาย ในปีการศึกษา 2538 กรมสามัญศึกษาอนุญาตให้เปิดสอนสหศึกษา ในระดับมัธยมศึกษาตอนต้น

## ประวัติ
โรงเรียนสารคามพิทยาคม ได้ตั้งขึ้นเมื่อปี พ.ศ. 2449 ในสมัยก่อนใช้ชื่อว่า "โรงเรียนสารวิทยาวิบูลย์" โดยใช้ศาลาการเปรียญของวัดโพธิ์ศรีธารามเป็นที่เรียน และในสมัยนั้นรับเฉพาะแต่นักเรียนชาย มีพระภิกษุเป็นครูสอน โดยมีฐานะเป็นโรงเรียนประจำอำเภอ อุทัยสารคาม ปัจจุบันก็คือ อำเภอเมืองมหาสารคาม และเป็นโรงเรียนแฝดกับ โรงเรียนบำรุงราษฎร (โรงเรียนบรบือ) อำเภอปัจฉิมสารคาม หรือ อำเภอบรบือ 

* **[[พ.ศ. 2456]]** อำเภออุทัยสารคาม ได้รับการยกย่องขึ้นเป็นจังหวัดมหาสารคาม และได้เปลี่ยนชื่อโรงเรียนใหม่เป็น "โรงเรียนสารคามวิทยาคม" มีนายชื่น วานิชกะ (ขุนวานิชกศึกษากร) เป็นครูใหญ่คนแรก โดยสถาปนาเมื่อวันที่ 10 กรกฎาคม พ.ศ. 2456 จึงถือว่าวันนี้เป็นวันสถาปนาโรงเรียนเป็นต้นมา ภายหลังได้เปลี่ยนชื่อจาก วิทยาคม เป็น พิทยาคม ให้เหมาะสมกับสมัยนิยม
***[[พ.ศ. 2461]]** ทางราชการเห็นว่า โรงเรียนมีนักเรียนมากสถานที่เรียนค่อนข้างจะคับแคบ จึงได้ดัดแปลงศาลาการเปรียญหลังเก่าซึ่งตั้งอยู่ริมหนองกระทุ่ม อำเภอเมือง จังหวัดมหาสารคาม (ขณะนั้นเรียกว่าอำเภอตลาด) ให้เป็นสถานศึกษาของโรงเรียนสารคามพิทยาคม อย่างไรก็ตามเมื่อจำนวนนักเรียนเพิ่มมากขึ้นทุกปี จึงต้องมีการโยกย้ายสถานที่เรียนหลายครั้งเพื่อความสะดวกเหมาะสมและเป็นเอกเทศ กระทั่งวันที่ 1 เมษายน 2481 จึงเปิดอาคารเรียนแบบประชาธิปก (อาคาร 1 ปัจจุบัน) ภายหลังจากที่มีอาคารเรียนถาวรและเป็นเอกเทศแล้ว จึงได้ขยายชั้นเรียนไปจนถึงระดับมัธยมศึกษาตอนปลาย และเข้าร่วมโครงการจัดการศึกษารูปแบบพิเศษต่าง ๆ
***[[พ.ศ. 2511]]** ได้เข้าโครงการ ค.ม.ช. (โครงการโรงเรียนมัธยมชนบท) 
***[[พ.ศ. 2518]]** ได้เข้าโครงการ ค.ม.ภ.2 (โครงการโรงเรียนมัธยมศึกษาในส่วนภูมิภาค) และใช้หลักสูตร ค.ม.ส. (โครงการโรงเรียนมัธยมแบบผสม) 
***[[พ.ศ. 2519]]** ได้เปิดทำการสอนโรงเรียนการศึกษาผู้ใหญ่ 
***[[พ.ศ. 2537]]** เข้าโครงการส่งเสริมความสามารถด้านคณิตศาสตร์และวิทยาศาสตร์ (สคว.) เขตการศึกษา 10
***[[พ.ศ. 2538]]** กรมสามัญศึกษาอนุญาตให้เปิดสอนแบบสหศึกษาในระดับมัธยมศึกษาตอนต้น
***[[พ.ศ. 2540]]** เข้าโครงการส่งเสริมการผลิตครูที่มีความสามรถพิเศษทางวิทยาศาสตร์และคณิตศาสตร์ (สควค.) ระดับมัธยมศึกษา
***[[พ.ศ. 2545]]** โรงเรียนได้รับการคัดเลือกจากกรมสามัญศึกษาให้เป็นโรงเรียนแกนนำการใช้หลักสูตรการศึกษาขั้นพื้นฐาน ในระดับ ม.1 และ ม.4 
***[[พ.ศ. 2546]]** โรงเรียนได้รับอนุญาตจากกรมสามัญศึกษา ให้เปิดโครงการจัดการเรียนการสอนโดยใช้ภาษาอังกฤษเป็นสื่อ (English Program) ในระดับชั้น ม.1
***[[พ.ศ. 2546]]** โรงเรียนได้โอนไปสังกัดสำนักงานคณะกรรมการการศึกษาขั้นพื้นฐาน ตามพระราชบัญญัติระเบียบบริหารราชการกระทรวงศึกษาธิการ
***[[พ.ศ. 2547]]** โรงเรียนได้รับรางวัลโรงเรียนพระราชทาน โรงเรียนมัธยมศึกษาขนาดใหญ่ 
***[[พ.ศ. 2554]]** โรงเรียนได้รับรางวัลนักเรียนพระราชทาน 
***[[พ.ศ. 2555]]** โรงเรียนได้รับรางวัลนักเรียนพระราชทาน 2 ปีซ้อน
***[[พ.ศ. 2555]]** โรงเรียนได้รับรางวัลโรงเรียนพระราชทาน โรงเรียนมัธยมศึกษาขนาดใหญ่พิเศษ เป็นครั้งที่สาม

## รายนามผู้บริหาร
นับแต่การสถาปนาโรงเรียนเมื่อ พ.ศ. 2456 ถึงปัจจุบันเป็นเวลากว่า 111 ปี มีผู้ดำรงตำแหน่งครูใหญ่,อาจารย์ใหญ่ และผู้อำนวยการโรงเรียนสารคามพิทยาคมมาแล้วทั้งสิ้น 23 คน ดังนี้

## การศึกษา
* โรงเรียนสารคามพิทยาคมเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
* ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
** กลุ่มสาระการเรียนรู้ภาษาไทย
** กลุ่มสาระการเรียนรู้ภาษาต่างประเทศ
** กลุ่มสาระการเรียนรู้คณิตศาสตร์
** กลุ่มสาระการเรียนรู้วิทยาศาสตร์
** กลุ่มสาระการเรียนรู้สังคมศึกษา ศาสนา และวัฒนธรรม
** กลุ่มสาระการเรียนรู้พลศึกษาและสุขศึกษา
** กลุ่มสาระการเรียนรู้ศิลปะ
** กลุ่มสาระการเรียนรู้การงานอาชีพและเทคโนโลยี
*** แผนกเกษตรกรรม
*** แผนกคหกรรม
*** แผนกคอมพิวเตอร์

## ศิษย์เก่าที่ประสบความสำเร็จ
### ข้าราชการการเมือง
* จารุบุตร เรืองสุวรรณ อดีตประธานรัฐสภา
* จำลอง ดาวเรือง อดีตรัฐมนตรีช่วยว่าการกระทรวงพาณิชย์
* บุญชนะ อัตถากร อดีตเอกอัครราชทูตไทยประจำสหรัฐอเมริกาและอดีตรัฐมนตรีว่าการกระทรวงเศรษฐการ
* ดร.ศรีเมือง เจริญศิริ อดีตรัฐมนตรีว่าการกระทรวงศึกษาธิการ
* ชาญชัย ชัยรุ่งเรือง อดีตรัฐมนตรีว่าการกระทรวงอุตสาหกรรม
* ทองหล่อ พลโคตร อดีตสมาชิกสภาผู้แทนราษฎรจังหวัดมหาสารคาม
* เกียรติ นาคะพงษ์ อดีตสมาชิกสภาผู้แทนราษฎรจังหวัดมหาสารคาม 3 สมัย อดีตนายกเทศมนตรีเมืองมหาสารคาม 3 สมัย

### ข้าราชการประจำ
* บุญถิ่น อัตถากร อดีตปลัดกระทรวงศึกษาธิการ
* ประทีป ตัณฑประศาสน์ อดีตอธิบดีกรมทะเบียนการค้า กระทรวงพาณิชย์
* นายแพทย์ปุ่น ปิยะศิลป์ อดีตอธิบดีกรมการแพทย์ กระทรวงสาธารณสุข
* ศ.นพ.สมพร โพธินาม อดีตอธิการบดีมหาวิทยาลัยขอนแก่น
* ภก.ศ.(พิเศษ)ดร.ภาวิช ทองโรจน์ อดีตเลขาธิการคณะกรรมการการอุดมศึกษา

### ดารานักแสดงพิธีกรที่สร้างชื่อเสียง
* โทนี่ รากแก่น ปัจจุบันเป็นนักแสดง
* กนกลดา วิชากุล (เพี๊ยซ) ได้ตำแหน่งรองนางสาวไทย ปัจจุบันเป็นนักแสดง, พิธีกร
* รณชาติ บุตรแสนคม เป็นผู้ประกาศข่าวสถานีโทรทัศน์เอเอสทีวี นิวส์วัน

## อ้างอิง

## แหล่งข้อมูลอื่น
* เว็บไซต์หลักโรงเรียนสารคามพิทยาคม

หมวดหมู่:โรงเรียนในอำเภอเมืองมหาสารคาม
ส
หมวดหมู่:โรงเรียนประจำจังหวัด
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษามหาสารคาม